તને થશે કે આ મમ્મી કેમ હમણાંની કંઈ લખતી નથી ? મનોમન તારી સાથે વાત તો થાય છે પણ સમયના અભાવે લખી શકતી નથી. દવાઓ અને ઇન્જેક્શનની વચ્ચે અટવાઈ ગઈ છું. ઓફિસમાં પણ કામ વધારે રહે છે એટલે આવતાં મોડું થઇ જાય છે. ઘરે આવીને તો જાણે પથારીમાં પડતું મૂકવાનું જ મન થાય છે. જે કંપનીમાં મેં ઈન્ટરવ્યૂ આપ્યો હતો ત્યાં મેં તારા આગમન વિશે કહીને રજા લેવાની વાત મૂકી એટલે કંપનીવાળાએ મારી ઓફર પાછી લઇ લીધી છે. પરંતુ કહેવાય છે કે ‘સાચને નથી આવતી આંચ’ એટલે મારું સત્ય મને ક્યાં લઈ જાય છે તે જોઇએ….